CELEX: 32017D0919
Language: hr
Date: 2017-05-29 00:00:00
Title: Provedbena odluka Komisije (EU) 2017/919 оd 29. svibnja 2017. o izmjeni Provedbene odluke (EU) 2016/1942 o specifikacijama Europskog portala projekata ulaganja

30.5.2017   
            
            
               HR
            
            
               Službeni list Europske unije
            
            
               L 139/78
            
         PROVEDBENA ODLUKA KOMISIJE (EU) 2017/919
   оd 29. svibnja 2017.
   o izmjeni Provedbene odluke (EU) 2016/1942 o specifikacijama Europskog portala projekata ulaganja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2015/1017 Europskog parlamenta i Vijeća od 25. lipnja 2015. o Europskom fondu za strateška ulaganja, Europskom savjetodavnom centru za ulaganja i Europskom portalu projekata ulaganja i o izmjeni uredaba (EU) br. 1291/2013 i (EU) br. 1316/2013 – Europski fond za strateška ulaganja (1), a posebno njezin članak 15. stavak 1.,
   budući da:
   
               (1)
            
            
               Uredbom (EU) 2015/1017 Komisiji je povjerena zadaća da uz podršku Europske investicijske banke (EIB) uspostavi Europski portal projekata ulaganja (EPPU). EPPU je javno dostupan web-portal projekata ulaganja koji služi kao platforma za promicanje projekata među potencijalnim ulagačima diljem svijeta.
            
         
               (2)
            
            
               Specifikacije EPPU-a utvrđene su Provedbenom odlukom Komisije (EU) 2016/1942 (2).
            
         
               (3)
            
            
               Iskustvo stečeno u upravljanju EPPU-om upućuje na to da bi određene odredbe trebalo izmijeniti, posebno kako bi se privuklo više projekata manjih promotora projekata, malih i srednjih poduzeća te poduzeća srednje tržišne kapitalizacije, u skladu s ciljem Europske unije da se podupiru mala i srednja poduzeća i poduzetništvo. Stoga bi minimalne troškove projekta trebalo smanjiti s 5 milijuna EUR na 1 milijun EUR.
            
         
               (4)
            
            
               Kako bi se povećala privlačnost EPPU-a i bez diskriminacije smanjilo financijsko opterećenje promotora projekata te tako pružio poticaj za objavljivanje većeg broja projekata na EPPU-u, promotori projekata ne bi trebali snositi troškove naknade za obradu prijedloga projekta. Pregled projekata utvrđen u odjeljku 3. Priloga Provedbenoj odluci (EU) 2016/1942 trebao bi ostati na snazi kako bi se osiguralo da se na EPPU-u objavljuju kvalitetni projekti,
            
         DONIJELA JE OVU ODLUKU:
   Članak 1.
   Provedbena uredba (EU) 2016/1942 mijenja se kako slijedi:
   
               1.
            
            
               U članku 2. točka (a) zamjenjuje se sljedećim:
               
                           „(a)
                        
                        
                           minimalni ukupni troškovi projekta (ili programa koji obuhvaća manje projekte) iznose 1 000 000 EUR;”.
                        
                     
         
               2.
            
            
               Članak 3. zamjenjuje se sljedećim:
               „Članak 3.
               Ne zaračunava se nikakva naknada za obradu prijedloga projekta.”.
            
         
               3.
            
            
               U Prilogu se briše odjeljak 4.
            
         Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 29. svibnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 169, 1.7.2015., str. 1.
   
   
      (2)  Provedbena odluka Komisije (EU) 2016/1942 od 4. studenoga 2016. o specifikacijama Europskog portala projekata ulaganja i stavljanju izvan snage Provedbene odluke (EU) 2015/1214 (SL L 299, 5.11.2016., str. 86.).